1947 թ. նոյեմբերի 29-ին ՄԱԿ-ի գլխավոր ասամբլեան հանդես եկավ Հորդանան գետի արևմտյան ափին հրեական և արաբական երկու պետություն ստեղծելու որոշմամբ: 1948-ի մայիսին Հրեական ազգային խորհուրդը հռչակեց Իսրայել պետության ստեղծումը: Արաբական հատվածում պետություն չէր ստեղծվել, և այդ տարածքի հանդեպ հավակնություններ ունեին հարևան երկրները: Արաբական պետությունների ղեկավարները չհամաձայնեցին Պաղեստինը բաժանելու մասին ՄԱԿ-ի որոշման հետ: Արաբների և իսրայելցիների միջև հակասություններն էլ ի վերջո հանգեցրին 1948-49 թթ. արաբա-իսրայելական պատերազմին: